भारत के दो ट्रैक और फील्ड खिलाड़ियों एस श्रीशंकर और सिद्धार्थ यादव की इन खेलों में भागीदारी अनिश्चित इसलिए हो गई है क्योंकि उनके नाम समय सीमा बीत जाने के बाद भेजे गए हालांकि भारतीय एथलेटिक्स महासंघ ने आयोजकों से दोनों का खेलने की अनुमति देने की अपील की है। हाई जंपर यादव ने पटियाला में हुई फेडरेशन कप राष्ट्रीय चैम्पियनशिप में एएफआई का क्वालीफाइंग मार्क पार कर लिया जबकि लांग जंपर श्रीशंकर एक सेंटीमीटर से चूक गए। चयन समिति ने दोनों के नाम भारतीय एथलेटिक्स टीम में डाले थे।